
                                               Nr.23/253/2008
BIROUL PERMANENT
AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Kazahstan privind transportul rutier internaţional de mărfuri, semnat la Bucureşti la 22 noiembrie 2007, primit cu adresa nr. P.L.x 286 din 12 mai 2008.


Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

     Nr.23/253/2008
R A P O R T
asupra proiectului de Lege pentru ratificarea Acordului între Guvernul României şi Guvernul Republicii Kazahstan privind transportul rutier internaţional de mărfuri, semnat la Bucureşti la 22 noiembrie 2007
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru dezbatere în fond, cu proiectul de Lege pentru ratificarea Acordului între Guvernul României şi Guvernul Republicii Kazahstan privind transportul rutier internaţional de mărfuri, semnat la Bucureşti la 22 noiembrie 2007.

Acordul dintre Guvernul României şi Guvernul Republicii Kazahstan privind transportul rutier internaţional de mărfuri are la bază Acordul cadru adoptat de Guvernul României în anul 2000.



Prevederile acordului menţionat corespund directivelor şi reglementărilor europene în domeniu, politicii transporturilor rutiere la nivelul Forumului Internaţional de Transport (Conferinţa Europeană a Miniştrilor de Transport), facilităţile care se acordă reciproc privind taxele şi impozitele aplicate, precum şi mijloacelor de transport înmatriculate în cele două ţări.



Proiectul de lege a fost avizat favorabil de Consiliul Legislativ, cu nr.481 din 21 aprilie 2008.



Examinarea proiectului de lege a avut loc în şedinţa comisiei din data de 18 iunie 2006.



La lucrări au fost prezenţi 21 deputaţi din totalul de 22 membri ai comisiei.



La dezbaterile asupra proiectului de lege au participat specialişti din Ministerul Transporturilor: domnul Septimiu Buzaşu – secretar de stat, doamna Ortansa Munteanu – director şi doamna Carmen Pop – consilier.



În urma dezbaterilor, membrii comisiei au hotărât să propună plenului Camerei Deputaţilor, adoptarea proiectului de Lege pentru ratificarea Acordului între Guvernul României şi Guvernul Republicii Kazahstan privind transportul rutier internaţional de mărfuri, semnat la Bucureşti la 22 noiembrie 2007, în forma propusă de Guvern.



În conformitate cu prevederile Constituţiei României, republicată, Camera decizională pentru acest proiect de lege este Senatul.



Prin obiectul de reglementare şi conţinut, proiectul de lege face parte din categoria legilor ordinare.

                 PREŞEDINTE,                                            SECRETAR,
                   Iulian Iancu                                              Aurelia Vasile
Consilier parlamentar,

Daniel Bădina
Consilier parlamentar,
Isabela Robe

